На основу члана 13. став 2. Правилника о начину и поступку доделе средстава из буџета Града Новог Сада за програме којима се обезбеђују посебни облици социјалне заштите („Службени лист Града Новог Сада“, број 10/10), Градска управа за социјалну и дечију заштиту расписује

**ЈАВНИ КОНКУРС**

за доделу средстава из буџета Града Новог Сада за реализацију програма

од интереса за Град Нови Сад у социјалној заштити, за 2015. годину

1. Расписује се Јавни конкурс за доделу средстава из буџета Града Новог Сада за реализацију програма од интереса за Град Нови Сад у социјалној заштити, за 2015. годину, који доприносе развоју иновативних услуга, унапређењу постојећих услуга или утичу на већи обухват корисника у постојећем систему социјалне заштите.
2. Средства за суфинансирање програма из тачке I. овог конкурса обезбеђена су Одлуком о буџету Града Новог Сада за 2015. годину („Службени лист Града Новог Сада“, број 68/14) у укупном износу од 48.000.000,00 динара, и то за:
3. **Програме рада које у континуитету, током целе године** спроводе удружења слепих, слабовидих и глувих особа, особа оболелих од параплегије, дистрофије и сродних обољења, церебралне и дечије парализе и мултипле склерозе, ментално недовољно развијених особа, инвалида рада, бораца, цивилних инвалида рата, ратних војних инвалида и ратних и мирнодопских војних инвалида.
4. **Програме удружења који имају за циљ унапређење положаја породице и деце,** особа са инвалидитетом и њихових породица, старих особа, зависника, особа лечених од психоза, особа оболелих од ХИВ-а и интеграцију Рома, обезбеђивањем:

* **дневних услуга у заједници** ( дневни боравци, клубови, помоћ у кући... )
* **услуга подршке за самосталан живот** ( персонална асистенција, превоз ... )
* **саветодавно-терапијских и социјално-едукативних услуга** ( заштита деце од злостављања, занемаривања и трговине људима, саветовалишта за оболеле од ретких болести, шећерне болести, посттрауматског синдрома...)
* **услуга подршке ромској деци у образовном систему** (подршка деци у савладавању школског градива ради завршавања основне и средње школе, припрема деце за упис у средњу школу или на факултет... )
* **рехабилитације и климатског опоравка**  (деца и млади са сметњама у развоју, одрасле и старије особе са тешкоћама... )
* **других услуга социјалне заштите**  (услуге које подржавају боравак корисника у породици и непосредном окружењу, услуге за побољшање информисања грађана, услуге за спровођење активности Акционог плана приступачности Града Новог Сада...).

1. Право учешћа на Јавном конкурсу има удружење :

* које је регистровано у складу са Законом о удружењима ("Службени гласник РС" број 51/09),
* чије је седиште на територији Града Новог Сада,
* чији циљеви оснивања доприносе заштити, рехабилитацији и социјализацији лица у стању социјалне потребе на територији Града Новог Сада,
* које је директно одговорно за припрему и реализацију програма,
* које има капацитете у погледу људских и материјалних ресурса, односно искуства за спровођење активности које се предлажу.

1. Пријава на Јавни конкурс са Анексом бр. 1 и 2 може се преузети на интернет презентацији Града Новог Сада ([www.novisad.rs](http://www.novisad.rs)) или у Градској управи за социјалну и дечију заштиту, Нови Сад, Жарка Зрењанина 2, канцеларија 46, II спрат. Обрасци пријаве на јавни конкурс попуњавају се на српском језику, ћириличним писмом, на персоналном рачунару и на прописаним обрасцима. Пријаве писане руком или писаћом машином, као и они ван прописаног обрасца, неће се узети у разматрање.
2. Уз пријаву учесник Јавног конкурса подноси:

* оверену фотокопију решења о упису удружења у регистар,
* оверену фотокопију оснивачког акта (статута) у коме је утврђено да се циљеви удружења остварују у области у којој се програм реализује,
* фотокопију лиценце или потврде о предаји захтева за издавање (уколико је поседује),
* фотокопију споразума о партнерству у реализацији програма
* оригинал позитивне препоруке (уколико је поседује)
* потписану изјаву подносиоца предлога програма.

Пријаве на Јавни конкурс подносе се у затвореној коверти у Писарници Градске управе за опште послове, Трг слободе 1, Нови Сад. Пријава на јавни конкурс доставља се и у електронској форми на компакт диску или на преносивој флеш меморији. На коверти обавезно назначити следећи текст: **" ЗА КОНКУРС - НЕ ОТВАРАТИ".**

1. Пријаве на Јавни конкурс подносе се **до 16. марта 2015. године**.
2. Неблаговремене и непотпуне пријаве, пријаве послате факсом или електронском поштом, као и пријаве које нису оверене печатом и потписом овлашћеног лица и које нису у складу са конкурсном документацијом неће се разматрати.
3. Конкурсна документација се не враћа.
4. Поступак Јавног конкурса спровешће Комисија за стручну процену и избор програма којима се обезбеђују посебни облици социјалне заштите, коју образује и именује Градоначелник Града Новог Сада.
5. Листа програма од интереса за Град Нови Сад у социјалној заштити, за 2015. годину, биће објављена на званичној интернет презентацији Града Новог Сада (www.novisad.rs).

Учесници конкурса имају право да, у року од три дана од дана објављивања листе програма, изврше увид у поднете пријаве на јавни конкурс, односно имају право приговора.

Одлуку о приговору доноси Комисија за стручну процену и избор програма којима се обезбеђују посебни облици социјалне заштите у року од 15 дана од дана његовог пријема, а одлука Комисије је коначна.

1. Комисија из тачке IX. овог јавног конкурса је дужна да у року од 30 дана од дана истека рока за подношење пријава на конкурс, достави Градској управи извештај о спроведеном поступку конкурса. Пре достављања извештаја, Комисија може да предложи учеснику конкурса измене програма, у погледу активности и трошкова његове реализације.
2. Јавни конкурс објавити у „Службеном листу Града Новог Сада“.

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

Градска управа за социјалну

и дечију заштиту В.Д. НАЧЕЛНИКА

Број:XIII-5-429/2015

Дана: 25. 02.2015.године Небојша Крезовић,с.р.

НОВИ САД